《朱明虹观察河南二首 其一》
明代·游朴

清时开府向河阴，是处传欢动士林。西土五年留荫远，中州八部望云深。

衮衣信宿谁家念，棨戟清风何处临。独有锦官城上客，不堪离恨独沉吟。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。